હૉરર ફિલ્મોના નામે આપણે ત્યાં મોટા ભાગે એ જ ઘિસી-પિટી ફિલ્મો રજૂ થતી હોય છે. ચીતરી ચડે એવા ચહેરા ધરાવતાં ભૂતો, છુટ્ટા વાળવાળી ચૂડેલ, ભૂતબંગલો, ભેદી તાંત્રિક અને અચાનક આવીને ડરાવતી શૉકિંગ મોમેન્ટ્સ. એનાથી આગળ લગભગ હિન્દી હૉરર ફિલ્મોમાં કશું નથી હોતું. આ ઉપરાંત એક હૉરર ફિલ્મને બીજી હૉરર ફિલ્મથી જુદી પાડવા માટે એમાં દમદાર સ્ટોરી હોવી જોઈએ એવું આપણા ફિલ્મકારો ભૂલી જાય છે. આ શુક્રવારે રિલીઝ થયેલી તામિલ ફિલ્મની રીમેક એવી હૉરર ફિલ્મ ’પિઝ્ઝા’માં એ બધાં જ ટિપિકલ એલિમેન્ટ્સ હોવા ઉપરાંત એમાં એક દમદાર સસ્પેન્સફુલ સ્ટોરી પણ છે.